Tuhala maastikukaitseala

pisi|Tuhala maastikukaitseala ja teised lähedalasuvad kaitsealad kaardil (2014)
Tuhala maastikukaitseala oli maastikukaitseala Harjumaal Kose vallas. See hõlmas paikkonda, mille asustuse vanus on ligi 3000 aastat. Kaitseala läheduses oli muu hulgas 11 muistset asulakohta, 30 väikselohulist kultusekivi, 3 kivikalmet ja 4 hiiekohta. 

Tuhala kiriku ja mõisapargi vahele jäävas Heinasoos asub Eesti vanim, 3.–4. sajandist pärinev palktee. Eesti suurimal karstialal võib näha kõiki tüüpilisi karstivorme. Karstiväljal voolab Mahtra soostikust Tamsi allikatest alguse saav Pirita vasakpoolne lisajõgi Tuhala jõgi, mille pikkus on 26 km ja millest 1,5 km voolab maa all. Karstimaastikku läbiva matkaraja pikkus on 2,5 km.

Kaitseala kaotati 2014. aastal seoses Nabala-Tuhala looduskaitseala moodustamisega.

Vaata ka
Tuhala karstiala
Tuhala nõiakaev

 Välislingid 
Tuhala Looduskeskus
Tuhala maastikukaitseala ja Alema looduskaitseala kaitse-eeskirjade ja välispiiride kirjelduste kinnitamine

Kategooria:Eesti maastikukaitsealad
Kategooria:Kose vald